30/04/2012 | Administración LocalMunicipal
Fisterra
Normativa

Aprobado definitivamente o Regulamento da creación de Ficheiros de datos de carácter persoal mediante acordo polo Pleno da Corporación na sesión celebrada o dia 7 de febreiro de 2012, faise público o seu Texto integro, de conformidade coas normas en material de rexime local: A Constitución Española, no seu artigo 18, recoñece coma un dereito fundamental o dereito ao honor, á intimidade persoal e á propia imaxe e establece que “a lei limitará o uso da informática para garantir o honor e a intimidade persoal e familiar dos cidadáns e o pleno exercicio dos seus dereitos”. Neste senso, a Lei orgánica 15/1999, do 13 de decembro, de protección de datos de carácter persoal, ten por obxecto garantir e protexer no relativo aos datos persoais, liberdades públicas e dereitos fundamentais das persoas físicas e, especialmente do seu honor e intimidade persoal e familiar. No artigo 20 de dita lei disponse que a creación, modificación ou supresión dos ficheiros das administracións públicas só poderá facerse por medio de disposición xeral publicada no Boletín Oficial do Estado ou diario oficial correspondente. Así mesmo, a disposición adicional primeira da devandita Lei ordénalles ás administracións públicas responsables de ficheiros automatizados adecuarse á citada lei orgánica, debendo aprobar a pertinente disposición de regulamento do ficheiro ou adaptar a existente.2. A regulación dos ficheiros de datos de carácter persoal determina a finalidade de ditos ficheiros, as persoas ou colectivos sobre os que se obteñen os datos, o procedemento de recollida de datos, a estrutura básica do ficheiro e a descrición dos tipos de datos de carácter persoal incluídos, a cesión dos datos, ao órgano responsable dos ficheiros, os servizos ou unidades ante os que se pode exercitar o dereito de acceso, rectificación, cancelación e oposición, e o nivel de medidas de seguridade correspondentes a cada un destes ficheiros, en aplicación da L. O. 15/1999, e da súa normativa de desenvolvemento.1. Créanse os ficheiros de datos de carácter persoal do Concello de Fisterra que figuran como anexo I co contido recollido no artigo 20 da Lei orgánica de protección de datos de carácter persoal e no artigo 54.1 do Real decreto 1720/2007.2. Os ficheiros de datos de carácter persoal do Concello de Fisterra rexeranse polas disposicións que se detallan para cada un deles e estarán sometidos, en todo caso, ás normas legais e regulamentarias de superior rango que lles sexan aplicables. Os datos de carácter persoal rexistrados nos ficheiros que se indican e dos que o Concello de Fisterra é o responsable, só poderán utilizarse para os fins expresamente previstos e por persoal debidamente autorizado.1. A titularidade e responsabilidade dos ficheiros de datos de carácter persoal do Concello de Fisterra corresponde ao mesmo representado polo Alcalde-Presidente da Corporación.- 2. Consideraranse encargados do ficheiro os/as empregados públicos/as que por conta da persoa responsable, leven a cabo o tratamento dos datos recollidos nos mesmos segundo o establecido no anexo I particularmente para cada ficheiro. Aplicarase ao respecto o réxime establecido no artigo 21 da Lei 15/1999 e o especificado para cada ficheiro.1. O Concello de Fisterra implantará as medidas organizativas e técnicas precisas para asegurar a confidencialidade de datos. Con este obxectivo, adoptará as medidas de seguridade que se establecen no Real decreto 1720/2007, de 21 de decembro polo que se aproba o Regulamento de desenvolvemento da Lei orgánica 15/1999 de protección de datos de carácter persoal.2. Así mesmo, o Concello de Fisterra velará porque os ficheiros se utilicen para as finalidades que motivaron a súa creación e polo persoal debidamente autorizado. Do mesmo xeito, velarase, con carácter xeral, polo respecto dos principios de protección de datos e só poderán ser obxecto de tratamento os datos que sexan adecuados, pertinentes e non excesivos en relación coas finalidades determinadas, explícitas e lexítimas para os que se obtiveron. As persoas ás que se lles soliciten datos persoais serán informadas previamente de modo expreso, preciso e inequívoco, nos termos que dispón o artigo 5 da Lei orgánica 15/1999 do 13 de decembro sen prexuízo dos supostos exceptuados na lei. O órgano ante o que se poden exercer os dereitos de acceso, rectificación, cancelación ou oposición con relación a calquera dos ficheiros municipais de datos de carácter persoal establecerase particularmente para cada ficheiro, sendo por defecto ante a Alcaldía-Presidencia. Xestionar os datos dos axentes de promoción económica que prestan servizo no Concello, co fin de poder ser identificables polos usuarios aos que dirixen as súas accións. Os datos obteranse por medio de comunicación oral, escrita ou telemática, recolléndose nos distintos formularios cumprimentados polo/a traballador/a, tanto en soporte papel coma informático ou electrónico. Datos identificativos (nome, apelidos, DNI/NIE, enderezo, teléfono, email). Os datos de carácter persoal contidos neste ficheiro serán cedidos á Consellería de Traballo e Benestar, ao C. E. E. I. Galicia S. A. (BIC Galicia); podendo transferirse a outras administracións publicas cando sexa óbice para as materias da súa competencia. Non se prevé a cesión de ditos datos a países terceiros. En todo caso, a cesión de datos que contén este ficheiro sen necesidade de consentimento por parte da persoa afectada, só se realizará a favor doutras administracións públicas competentes na materia e ó abeiro do disposto na Lei Orgánica 15/1999, de protección de datos de carácter persoal e no Real decreto 1720/2007, que aproba o Regulamento de desenvolvemento de dita lei. Ó Joaquin Armando Bilski De Bejar como representante da Corporación Municipal, responsable superior de todo o persoal e impulsor de todos os servizos administrativos.- Dito ficheiro manterase, conservarase e actualizarase polos axentes de promoción económica. Os axentes de promoción económica, serán perante quen se poderán executar os dereitos de acceso, rectificación, cancelación e oposición destes datos. As medidas de seguridade para este ficheiro son de carácter básico. Xestionar os datos das persoas asesoradas ou participantes en actividades de formación e apoio a emprendedores, empresarios e persoas en busca de emprego. Emprendedores, empresarios, persoas en busca de emprego, ou que queiran participantes en actividades de formación. Os datos obteranse por medio de comunicación oral, escrita ou telemática, recolléndose nos distintos formularios cumprimentados polo/a persoa asesorada ou participante en actividades, tanto en soporte papel coma informático ou electrónico. Datos identificativos (nome, apelidos, DNI/NIE, enderezo, teléfono, fax e. email); datos do proxecto de creación de empresa (Nome do proxecto, tipo, descrición, estado, data de inicio e fin). Os datos de carácter persoal contidos neste ficheiro serán cedidos á Consellería de Traballo e Benestar, a C. E. E. I. Galicia S. A. (BIC Galicia; podendo transferirse a outras administracións públicas cando sexa óbice para as materias da súa competencia. Non se prevé a cesión de ditos datos a países terceiros. En todo caso, a cesión de datos que contén este ficheiro sen necesidade de consentimento por parte da persoa afectada, só se realizará a favor doutras administracións públicas competentes na materia e ao abeiro do disposto na Lei Orgánica 15/1999, de protección de datos de carácter persoal e no Real decreto 1720/2007, que aproba o Regulamento de desenvolvemento de dita lei. Ó Joaquin Armando Bilski De Bejar como representante da Corporación Municipal, responsable superior de todo o persoal e impulsor de todos os servizos administrativos.- Dito ficheiro manterase, conservarase e actualizarase polos axentes de promoción económica. Os axentes de promoción económica, serán perante quen se poderán executar os dereitos de acceso, rectificación, cancelación e oposición destes datos. As medidas de seguridade para este ficheiro son de carácter básico. Fisterra, a 17 de abril de 2012. O ALCALDE-PRESIDENTE Asdo. José Manuel Traba Fernández